Λίμνες, ποτάμια, θάλασσες, χείµαρρους και ρυάκια 
διέσχισα για να τα δω, τα δυο σου τα ματάκια 


Σπίθες πετούν τα μάθια σου κι η γλώσσα στάζει μέλι 
κι όταν σε βλέπω χαίρομαι σαν το μικιό κοπέλι 


Στη σκύλα που σε πλήγωσε άµε και σύρε πέσ”της 
πως στη φωτιά που σ’ άναψε θα γίνω πυροσβέστης 


Αέρη, γη, νερό, φωτιά όλα θα τα ταιριάξω 
τον κόσµο που μου δώσανε εγώ θα τον αλλάξω 


Της φύσης και τα τέσσερα στοιχεία δεν αρκούνε 
ακόµα ένα χρειάζεται, αρμονικά να ζούνε 


Λαγκάδια, σπήλιους και βουνά τσι γης δεν τα χορταίνω 
μον’ σαν πατώ το χώμα της, νιώθω πως ανασαίνω 


Εφύσηξε δέκα μποφόρ σα βρέθηκες μπροστά µου 
τάξε πως ο αέρας σου επήρε τα μυαλά µου 


Και δυο και πέντε κι έντεκα να είναι τα µποφόρια 
δε µας κρατούν αγάπη µου εµάς τα δύο χώρια 


Σα λάβα το αίμα στην καρδιά βράζει και χοχλακάει 
και το μυαλό το κουζουλό προς το γκρεμό γλακάει 


Γλακώ, πετώ και κολυμπώ να’ρθω γοργά κοντά σου 
από τη γη στον ουρανό φτάνει η αγκαλιά συο 


Φυσά βοριάς φυσά νοτιάς, όλοι οι καιροί φυσούνε 
όλοι μαζί χίλιοι καλοί τον κόσμο τον γυρνούνε 
(να φύγουνε τα βάσανα και οι χαρές να ΄ρθούνε) 


Αέρας ήσουνα εσύ και γω φωτιά καρδιά µου 
εφύσαγες και φούντωνες όλα τα σωθικά µου 


Βόλτα θα πάρω τα βουνά όντε μερώσει η μέρα 
να ξαναβρώ τσ’ ελπίδες µου που ΄χασα στον αέρα 


